CELEX: 22012D0314
Language: hu
Date: 2012-05-16 00:00:00
Title: 2012/314/EU: A Közösség–Svájc Szárazföldi Szállítási Bizottság 2012/1. sz. határozata ( 2012. május 16. ) a nehéz tehergépjárművek után fizetendő szolgáltatásfüggő járműadónak az EURO VI kibocsátási osztályba tartozó járművek esetében történő mérsékléséről

19.6.2012   
            
            
               HU
            
            
               Az Európai Unió Hivatalos Lapja
            
            
               L 158/24
            
         A KÖZÖSSÉG–SVÁJC SZÁRAZFÖLDI SZÁLLÍTÁSI BIZOTTSÁG 2012/1. sz. HATÁROZATA
   (2012. május 16.)
   a nehéz tehergépjárművek után fizetendő szolgáltatásfüggő járműadónak az EURO VI kibocsátási osztályba tartozó járművek esetében történő mérsékléséről
   (2012/314/EU)
   A BIZOTTSÁG,
   tekintettel az Európai Közösség és a Svájci Államszövetség között létrejött, a vasúti és közúti áru- és személyszállításról szóló megállapodásra és különösen annak 51. cikke (2) bekezdésére,
   mivel:
   
               (1)
            
            
               A megállapodás 40. cikke értelmében Svájc 2001. január 1. óta megkülönböztetéstől mentes járműadót vet ki a járművek okozta költségek fedezésére (nehéz tehergépjárművek szolgáltatásfüggő adója).
            
         
               (2)
            
            
               A 44. cikk értelmében a Szerződő Felek erőfeszítéseket tesznek, hogy környezetvédelmi intézkedéseket tegyenek, különösen a nehéz haszongépjárművek kipufogógáz- és részecskekibocsátásának csökkentése érdekében.
            
         
               (3)
            
            
               A 7. cikk (5) bekezdésének megfelelően minden Szerződő Fél vállalja, hogy a másik Szerződő Fél területén engedélyezett járművekre nem alkalmaz a saját területén érvényben lévő előírásoknál szigorúbb előírásokat,
            
         A KÖVETKEZŐKÉPPEN HATÁROZOTT:
   1. cikk
   Átmenetileg az adott járműadó-kategóriához mérten 10 %-kal mérsékelt járműadó fizetendő az EURO VI kibocsátási osztályba tartozó járművek után.
   2. cikk
   Az 1. cikk szerinti mérséklés csak olyan járművekre alkalmazandó, amelyek forgalmi engedélyükben vagy a nemzeti hatóságok által kiállított más, azzal egyenértékű okmányban a jármű EURO VI kibocsátási osztályba való tartozását megerősítő bejegyzést tartalmaznak. A vonatkozó igazolást a gépjárműben kell tartani.
   3. cikk
   Az illetékes svájci hatóságok fenntartják a jogot, hogy a vonatkozó részecskekibocsátási határérték betartását minden adómérséklésben részesülő, EURO VI osztályba tartozó jármű esetében ellenőrizzék.
   4. cikk
   Svájc fenntartja magának a jogot, hogy az 1. cikkben említett mérsékléssel kapcsolatos helyzetet 2014-től kezdődően felülvizsgálja, és adott esetben csökkentse, vagy megszüntesse a mérséklést.
   5. cikk
   Ez a határozat 2012. július 1-jén lép hatályba.
   
      Kelt Bernben, 2012. május 16-án.
      
         
            az elnök
         
         Peter FÜGLISTALER
      
      
         
            az Európai Unió küldöttségének vezetője
         
         Fotis KARAMITSOS